《山泉为惠君畴赋》
元代·仇远

空青穿秋旻，瘦白喷夏雪。
若非林下士，谁识此高洁。
山中非无云，苍狗随变灭。
山中非无月，阴晴易圆缺。
不如泉混混，万斛常不竭。
洗耳尘即清，酿酒香愈冽。
一醉三十年，至味过麴糵。
翁意不在兹，勿为醒者说。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。